Diari Oficial de la Generalitat Valenciana


Sumari del DOGV 6766, del 03-05-2012 (2012/4122)

RESOLUCIÓ de 23 d'abril de 2012, del conseller de Governació, en qualitat de president de l'Observatori de Dret Civil Valencià, per la qual es modifica la composició de l'Observatori.
---------------------------------------------------------------------------------------------------------------------------------------------------------------------------------------

### Dades del document

Número de DOGV
:   6766

Data del DOGV
:   03-05-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/4122


Data del document
:   23-04-2012

Organisme emissor
:   Conselleria de Governació

Tipus de document
:   Resolució

Anàlisi jurídica

 Descriptors 

:   * Observatori de Dret Civil Valencià

RESOLUCIÓ de 23 d'abril de 2012, del conseller de Governació, en qualitat de president de l'Observatori de Dret Civil Valencià, per la qual es modifica la composició de l'Observatori. [2012/4122]  
L'Observatori de Dret Civil Valencià va ser creat per mitjà del Decret 30/2002, de 26 de febrer, del Govern Valencià, i després de la modificació efectuada pel Decret 97/2004, d'11 de juny, del Consell, es configura com l'òrgan col·legiat assessor de la Comissió de Codificació Civil Valenciana, és a dir, un fòrum representatiu en què, amb participació de la Generalitat i de diferents institucions, organismes i entitats, es debaten qüestions i eleven propostes en matèria de dret civil valencià.   
  
El Decret 218/2007, de 26 d'octubre, del Consell, pel qual s'aprova el Reglament de la Comissió de Codificació Civil Valenciana i el seu òrgan assessor, l'Observatori de Dret Civil Valencià, va modificar les funcions, l'estructura organitzativa i el règim de funcionament d'ambdós organismes.  
L'article 22.1.g) del Reglament esmentat, al regular la composició de l'Observatori de Dret Civil Valencià, indica, en la redacció donada al precepte pel Decret 85/2011, de 15 de juliol, del Consell, que este òrgan l'integraran, entre altres vocals nomenats per la persona titular de la Presidència de l'Observatori : «12. Fins a tres representants de les cambres agràries provincials, a proposta dels seus respectius plens».  
  
El conseller de Governació, en qualitat de president de l'Observatori de Dret Civil Valencià, mitjançant Resolució de 17 de febrer de 2012, publicada en el DOCV núm. 6726, de 2 de març de 2012, va determinar l'actual composició del dit òrgan col·legiat. I entre els vocals designats es trobava, com a representant de la Cambra Agrària Provincial de València, el Sr. José Luis Rodrigo Llopis.  
Amb caràcter recent, per mitjà d'un escrit de data 11 d'abril de 2012, el president de la Cambra Agrària Provincial de València ha comunicat que, en sessió de 15 de març d'enguany, el Ple d'eixe organisme va acordar designar el Sr. Manuel José Pérez-Salamero González, assessor jurídic de l'entitat, com a representant en l'Observatori de Dret Civil Valencià, en substitució del Sr. Rodrigo Llopis.  
La disposició final primera del Decret 218/2007 faculta el titular de la conselleria amb competència en matèria de desenrotllament estatutari per a dictar totes les disposicions que exigisquen l'aplicació i execució d'este decret.  
En exercici d'eixa facultat i en virtut del que disposa l'article 12.1 del Decret 5/2011, de 21 de juny, del president de la Generalitat, pel qual es determinen les conselleries en què s'organitza l'Administració de la Generalitat, en relació amb l'article 4 del Decret 114/2011, de 2 de setembre, del Consell, pel qual s'aprova el Reglament Orgànic i Funcional de la Conselleria de Governació, es dicta la present resolució.  
  
  
Primer  
Cessar el Sr. José Luis Rodrigo Llopis com a vocal de l'Observatori de Dret Civil Valencià, i agrair-li la col·laboració prestada.  
  
Segon  
Nomenar el Sr. Manuel José Pérez-Salamero González com a nou vocal de l'Observatori de Dret Civil Valencià, en representació de la Cambra Agrària Provincial de València.  
  
Tercer  
La present resolució es publicarà en el Diari Oficial de la Comunitat Valenciana i produirà efectes des de l'endemà de la publicació.  
  
  
València, 23 d'abril de 2012.- El conseller: Serafín Castellano Gómez.